ΠΡΟΒΛΗΜΑΤΑ ( 30-04-20 )

1 ) Ποιον αριθμό πρέπει να πολλαπλασιάσουμε με το 9 για να έχουμε γινόμενο 4.788 ;

 ΛΥΣΗ

2 ) Η Δημοτική βιβλιοθήκη πρόκειται να μεταφερθεί σε άλλο χώρο .

Οι υπάλληλοι θα βάλουν τα βιβλία σε κούτες που η καθεμιά χωράει 28 βιβλία . Έτσι υπολογίζουν ότι θα γεμίσουν 153 κούτες . Πόσα βιβλία πρόκειται να βάλουν οι υπάλληλοι στις κούτες ;

 ΛΥΣΗ

3 ) Αν οι υπάλληλοι γεμίζουν 9 κούτες σε μια ώρα , πόσες ώρες εργασίας θα χρειαστούν για να γεμίσουν τις 153 κούτες ;

 ΛΥΣΗ

4 ) Ο Γεράσιμος αγόρασε από ένα κατάστημα μια κούπα αξίας 4 ευρώ και 50 λεπτών και ένα μπρελόκ αξίας 3 ευρώ και 80 λεπτών . Έδωσε ένα χαρτονόμισμα των 20 ευρώ . Πόσα ρέστα πήρε ;

 ΛΥΣΗ

5 ) Το πλοίο που πραγματοποιούσε τη γραμμή Πειραιάς – Ρέθυμνο μετέφερε την Παρασκευή 1675 επιβάτες και την Κυριακή στην επιστροφή του για Πειραιά , μετέφερε 2.146 . Πόσοι επιβάτες ταξίδεψαν συνολικά στα δύο δρομολόγια ;

 ΛΥΣΗ

6 ) Ένα κατάστημα επίπλων εισέπραξε από την πώληση 15 καναπέδων 13.125 ευρώ . Πόσο στοίχιζε ο ένας καναπές ;

 ΛΥΣΗ

7 ) Ένας παραγωγός μάζεψε από το πτηνοτροφείο του 6.000 αυγά . Από αυτά του έσπασαν 528 αυγά . Τα υπόλοιπα τα έβαλε σε θήκες που η καθεμιά χωρούσε 9 αυγά . Πόσες αυγοθήκες γέμισε ;

 ΛΥΣΗ

8 ) Ο Χάρης είχε 40 χαρτονομίσματα των 20 ευρώ . Αγόρασε έναν υπολογιστή που έκανε 450 ευρώ . Πόσα χρήματα του έμειναν ;

 ΛΥΣΗ

9 ) Τα παιδιά του σχολείου μας πήγαν εκδρομή και γέμισαν 5 λεωφορεία . Σε κάθε λεωφορείο μπήκαν 50 παιδιά και το κάθε παιδί πλήρωσε 6 ευρώ για την εκδρομή .Πόσα χρήματα πλήρωσαν όλα τα παιδιά ;

 ΛΥΣΗ

10 ) Η τσάντα του Γιώργου ζυγίζει 2 κιλά και 563 γραμμάρια ( άδεια ) και τα βιβλία που έχει μέσα σ αυτήν ζυγίζουν 5,894 κιλά . Πόσο είναι το μεικτό βάρος της τσάντας ;

 ΛΥΣΗ

11 ) Ο Βασίλης ζυγίζει 56 κιλά και 362 γραμμάρια και η αδερφή του 29,594 κιλά . Πόσο βαρύτερος είναι ο Βασίλης από την αδερφή του ;

 ΛΥΣΗ

12 ) Ένα καλάθι γεμάτο κεράσια έχει μεικτό βάρος 7,350κιλά .Το απόβαρο είναι 930 γραμμάρια . Πόσο είναι το καθαρό βάρος;

 ΛΥΣΗ

13 ) Ο Χρήστος αγόρασε ένα βιβλίο αξίας 13,70 ευρώ , μια κασετίνα αξίας 11 ευρώ και ένα κουτί μαρκαδόρους αξίας 2 ευρώ και 95 λεπτών. Πόσα ρέστα πήρε , αν έδωσε ένα χαρτονόμισμα των 100 ευρώ ;

 ΛΥΣΗ